BA รับมอบเครื่องบินแอร์บัส A320 ใหม่ 1 ลำ รองรับเส้นทางบินใน-ตปท.
BA รับมอบเครื่องบินแอร์บัส A320 ใหม่ 1 ลำ รองรับเส้นทางบินใน-ต่างประเทศ
6 ม.ค. 2560

บริษัทการบินกรุงเทพ จำกัด (มหาชน) หรือ BA ระบุว่า สายการบินบางกอกแอร์เวย์ส รับมอบเครื่องบินแบบแอร์บัส A320 ลำใหม่ล่าสุด โดยเครื่องบินโดยสารแอร์บัส A320 ลำนี้ประกอบด้วยที่นั่งชั้นประหยัดจำนวน 162 ที่นั่ง ซึ่งจะให้บริการในเส้นทางบินภายในประเทศและระหว่างประเทศ อาทิ เชียงใหม่ ภูเก็ต สมุย กระบี่ สหภาพเมียนมาร์ (ย่างกุ้ง มัณฑะเลย์) กัมพูชา (เสียมราฐ พนมเปญ) อินเดีย (มุมไบ) และบังคลาเทศ (ธากา) เป็นต้น
ทั้งนี้ปัจจุบัน สายการบินบางกอกแอร์เวย์ส มีเครื่องบินประจำฝูงบินทั้งหมด 35 ลำ ประกอบไปด้วย เครื่องบินแบบเอทีอาร์ 72-500 จำนวน 6 ลำ เอทีอาร์ 72-600 จำนวน 8 ลำ แอร์บัส A319 จำนวน 12 ลำ และแอร์บัส A320 จำนวน 9 ลำ